da da da da da da da de en en da da en sv cs uk es ms es es es en da sv da da en sv da da da da da da da da da da da da en en en en pl es ms es es es en da da da de nb pl da da da es ceb sv nb da da sv sv sv da da sv da da en es ms es es es en da sv da da es ms es es es en da de da da es ms es es es en da sv da en es ms es es es en da sv da de sk de en en en en nl nl en da de de en nl en da de de en en en nl en en sv nl en en en en sv en en en en nl en en nl nl sv de da es da en en en en nl nl sv en de fr nl nl sv fr en en en en de de fr en en nl en nl sv en da fr en en nl en sv sv en da fr nl en sv en da fr en nl sv en da da sv da da da et
Indsendt af JV januar 23, 2017
På mange måder handler løb om ændringer. Ændringer i intensitet. Ændringer i terræn. Ændringer i vejret. Ændringer i tid. Det sidste forstået som i, at du bliver hurtigere.
Jeg kigger mit (løbe)ur igennem. Totaler... Du ved, der hvor man kan se hvad der er løbet pr. uge, pr. måned, pr. år osv. Det er ligegyldige tal. Du kender dem. Kilometerne sættes på kontoen 21k, 30k, 16k, 32k, 17k, 24k., hvile og BANG... Du har 140k på ugekontoen.
Efter 9 år som løber, tror man at ens rutiner er bundsolide. De er værktøjerne der tages frem af kassen, når alt andet glipper. Ligeså selvfølgelige, som mad på bordet og en seng at sove i. De er erfaringen der sørger for opretholdelse af eksistensen.
Som (maraton-)løber har erfaringen lært mig, at efteråret varsler grundtræning med mange kilometer. I løbet af vinteren skrues der på intensiteten for at blive løbsklar. Så kommer der en konkurrencefase, som afløses af en kort nedtrapning forud for endnu en slags "mellemgrundtræning", der skal sørge for et peak eller to i efteråret.
Sådan ser mine landmandsagtige rutiner ud. Og midt i dette fundament af pinefuldt slid ligger en slags saliggørende påmindelse om livets barske natur. Min sandhed. Jeg har ikke grund til at tro andet. Løb følger disse - livets grundlæggende principper.
Måske er det netop afstedkommelsen af disse principper der gør at man bliver løber? Visheden om at hvis man bare er foretagsom og repeterer længe nok, så sker der også noget meningsfuldt? Du holder dig i live. Det giver ikke mening at stille spørgsmål, for der er ikke noget rationelt alternativ. Du kan ligesom ikke fungere uden. Det MÅ være sådan.
De sidste to uger har været forfærdelige. Mine tider har ændret sig og jeg kan ikke længere følge med. Det er derfor jeg nu kigger på mine totaler. Det føles som om jeg er en anden person. Efter 10-15km, halser jeg bagefter og flokken forsvinder foran mig. På et tidspunkt drejer jeg selvfølgelig fra. Ser nedad. Halen mellem benene. Jeg vil blot finde mig et sted i sneen, hvor jeg kan lægge mig til at sove. Forsvinde.
Jeg må acceptere dette. Løbet fortæller mig noget andet denne gang. En ny historie. Nu er vi så langt fra rampelyset, som noget kan være. At tage afsked gør ondt. Ikke desto mindre er det lige så universalt som jagten på fart og storhed. Det er påmindelsen om det skrøbelige. Altings forandring på metaniveau, som altid har fundet sted og vil vedblive med at finde sted uagtet at det lykkes os fra tid til anden at tænke på noget andet.
Igen kan jeg ikke gøre andet end at se til. Jeg er betragteren. Passiv. Inde bag al min væven og alle forsøgene på at gribe ordet, ved jeg det er sandt.
"Turn and face te strange - Changes
Just gonna have to be a different man
Time may change me
But I can't trace time"
Send indlæg med mail
Etiketter: Løbe Løbekronikkerne Mening Vinter
Anonym3. april 2017 kl. 23.21
Glimrende indlæg. Flot, poetisk og rigtigt - en hård kombi.
Stadig står det for mig, da jeg fik lov til at være med til at stikke halen mellem benene en lørdag i januar. Isslag, vind og stumme ben. To mænd i tavshed mod Fortunen.
JV11. april 2017 kl. 07.22
Tak... Og ups... Jeg har ikke været her så ofte på det seneste, så jeg ser først din kommentar nu. Jeg husker dagen... Du er nu kommet godt med igen efterfølgende, hvilket er godt at se. Det er jo en slags håb. :-)
Indsendt af JV september 20, 2022
Copenhagen Half 2022 – All hail to te king!!!
Indsendt af JV maj 13, 2015
Døden indtræffer i baglåret – om frygt og kærlighed i løb
Indsendt af JV januar 27, 2014
Anmeldelse af Garmin Forerunner 620
Indsendt af JV september 20, 2021
Copenhagen Half 2021 #NoLimits
Nike´s Sub2 maraton eksperiment
Løbeåret der gik 2016 og hvad der kommer i 2017
Vis mere Vis mindre
Løbekronikkerne Løbe Træning Træningslog Marathon Københavns Marathon 2017vejen løbetræning RunnersUnited Running fundamentals
Løb Runners United Restitution Marathontest RunningKenya Kombistudie Legspeed Test Kvalitet Løbesko Nike Philladelphia Marathon Tanker Anmeldelse Evaluering løb Fortius Halvmarathon Krise Roskilde Festival Kaffekronikkerne Knæskader Kost Ngongtraining Præstationsfremmer Rødbede Berlin Marathon Copenhagen Half Etape Bornholm Kaisersport Lab Nørrebrogade Podcasts Råkost Skader Adidas Adizero Adios2 Arthur Lydiard Central Park Cph Half DM Halvmarathon DOMS Dyrehaven E-Løb Eremitageløbet Fotoblog Frontrunner Løbestilsanalyse Manhattan Opskrift Podcast Power Gel Præmie Qualisys Racesko Superkompensation Adios Adizero Asics Barkass Bjørn Borg Cloudsurfer Diadora Distanceløb DronningLouisesBro FNS Garmin Hillwork IAAF Lersøparkalle Løberap Løbeøvelser NBRO Runners Newton Oxycon Pro Mobile Pose-running Renato Canova Runners On Tour Ruten Sondre Moen SØAM Vejen2018 Væddeløb Westone fr210 fr620 overtræning